Foto: Prezident matbuot xizmati O‘zbekiston prezidenti Shavkat Mirziyoyev Germaniya Federal prezidenti Frank-Valter Shtaynmayyerning taklifiga binoan tashrif bilan ushbu mamlakatga jo‘nab ketdi. Tashrif dasturiga muvofiq, Berlin shahrida Federal prezident Frank-Valter Shtaynmayyer va Federal kansler Olaf Shols bilan muzokaralar, shuningdek, Germaniyaning yetakchi kompaniyalari rahbarlari bilan uchrashuv o‘tkazilishi rejalashtirilgan. Germaniya poytaxtidagi Yangi muzey va Jyeyms Simon galereyasida ochiladigan «O‘zbekistonning arxeologik xazinalari. Aleksandr Makedonskiydan Kushonlar imperiyasigacha» nomli ko‘rgazma bilan tanishish ko‘zda tutilgan.